Diari Oficial de la Generalitat Valenciana


Sumari del DOGV 8924, del 13-10-2020 (2020/7882)

Notificació de la sentència dictada en el procediment de guarda i custòdia número 1337/2018.
--------------------------------------------------------------------------------------------

### Dades del document

Número de DOGV
:   8924

Data del DOGV
:   13-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/7882


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 1337/2018. [2020/7882]  
Part demandant: Patricia Rodríguez Camacho.  
Part demandada: Jhon Jairo González Sossa.  
Sobre dret de família  
En el judici a què s'ha fet referència, s'ha dictat sentència, de 28 d'agost de 2020, que té la dispositiva que, literalment, és com segueix:  
«Dispositiva  
S'estima íntegrament la demanda interposada i s'ordenen les mesures següents:  
1r. El pare ha d'abonar la quantitat de dos-cents cinquanta euros (250 euros), en concepte d'aliments, per a la filla comuna, quantitat que el pare ha d'ingressar els cinc primers dies de cada mes en el compte que, a aquests efectes, assenyale l'altre progenitor, i que s'actualitzarà anualment conforme a les variacions de l'IPC. Cada progenitor haurà d'abonar el 50 % de les despeses extraordinàries que puga ocasionar la filla.  
A l'efecte d'evitar futures discrepàncies entre els progenitors, s'assenyala que: la pensió alimentària cobreix exclusivament les necessitats bàsiques ordinàries i normals dels fills, assenyalades en l'art. 142 del CC, en relació amb l'art. 154 del CC, és a dir, tot allò que cal per al manteniment, l'habitació, la roba, l'assistència mèdica, l'educació i la instrucció i, en definitiva, la formació integral, tot això entés conforme a l'estatus familiar.  
Les despeses extraordinàries integren també l'obligació de l'alimentació, però naixen de necessitats dels fills de naturalesa excepcional, són eventuals i difícilment previsibles, raó per la qual no poden incloure's en la pensió ordinària, alhora que no poden ser costejades per només un dels progenitors sense que es desequilibre, en el seu perjudici, l'equivalència de les seues respectives contribucions. Això no significa que hagen de ser sempre imprescindibles i necessàries (cadira de rodes, elements ortopèdics, assistència de terceres persones en cas de malaltia, etc.), poden també ser accessòries (operacions quirúrgiques en centres privats encara que estiguen cobertes per la Seguretat Social, etc.), o simplement complementàries (viatges d'estudis, classes particulars, etc.).  
Quant a les activitats extraescolars o d'oci, de caràcter no necessari o no recomanades per prescripció o consell mèdic o psicològic, els cursos a l'estranger o en una altra localitat diferent de la del domicili del fill o el cost d'universitats privades, només s'haurà d'assumir el 50 % de les que es duguen a terme per comú acord entre els progenitors. En cas contrari, el pagament l'assumirà aquell progenitor que haja decidit la realització d'aquesta activitat.  
En tot cas, les despeses extraordinàries que no tinguen caràcter urgent hauran de ser consentides pels dos progenitors. S'entén que el contrari consent una despesa quan, una vegada notificada la intenció de realitzar-la i l'import d'aquesta, amb els documents corresponents i per qualsevol mitjà fefaent, deixe transcórrer el termini de 10 dies sense mostrar-hi oposició.  
En cas d'oposició del progenitor consultat a l'assumpció de la meitat del cost de l'activitat/acte, la reclamació judicial d'aquest requerirà el reconeixement de la despesa com a extraordinària, el qual podrà obtindre's, si pertoca, per mitjà del corresponent procediment de reconeixement de l'art. 776.4 LEC.  
La primera pensió que s'abonarà serà la corresponent al mes d'octubre de 2018, data d'interposició de la demanda, i s'actualitzarà per primera vegada l'agost de 2021.  
2. No pertoca fer cap imposició de costes a cap de les parts.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació, per a l'Audiència Provincial d'Alacant, dins dels 20 dies hàbils següents a la notificació.  
  
Aquesta és la meua sentència, que pronuncie, mane i signe.»  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ordene la publicació d'aquest edicte en el DOGV per a portar a efecte la diligència de notificació de la sentència a Jhon Jairo González Sossa.  
  
Elx, 24 de setembre de 2020.- El lletrat de l'Administració de justícia: Jesús Larrosa Abellán.